छात्रा राखी चुनी गई बेस्ट एथलीट
बीपीएसमहिला विवि, खानपुर कलां में शुक्रवार को 34वीं वार्षिक एथलेटिक मीट का आयोजन किया गया। जिनमे 50 मीटर दौड़ में प्रथम स्थान राखी, भारती ने दूसरा आशु ने तीसरा स्थान प्राप्त किया। बीए तृतीय वर्ष की छात्रा राखी को बेस्ट एथलीट का खिताब दिया गया।
100 मीटर दौड़ में राखी ने प्रथम, भारती ने द्वितीय स्वीटी ने तृतीय स्थान प्राप्त किया। थ्री लेग रेस में भारती स्वीटी प्रथम, मीनू विशू द्वितीय और अंतिमा सुप्रिया ने तृतीय स्थान प्राप्त किया। लंबी कूद में राखी ने प्रथम, भावना ने द्वितीय मंजू ने तृतीय स्थान प्राप्त किया। शॉट-पुट में भारती ने प्रथम, भावना ने द्वितीय स्वीटी ने तीसरा स्थान प्राप्त किया। कबड्डी में भारती की टीम ने प्रथम स्थान प्राप्त किया। छात्राओं को संबोधित करते हुए इंस्टिट्यूट की प्राचार्या डॉ.वीणा ने कहा कि खेलों में भागीदारी से छात्राओं का केवल स्वास्थ्य ठीक रहता है बल्कि वे तनाव से भी दूर रहती हैं। आत्मविश्वास भी बढ़ता है। साथ ही खेलों से बच्चों में अनुशासन में रहने की भावन आती है। आज खेलों में बेहतर प्रदर्शन कर मेडल जीतने पर सरकार नाैकरी नगद पुरस्कार भी खिलाड़ियो को दे रही है। उन्होंने छात्राओं से खेलकूद प्रतियोगिताओं में बढ़ चढ़कर भाग लेने के लिए प्रेरित किया।
इस अवसर पर डॉ.कोकिला, डॉ.सुषमा जोशी, डॉ.उपासना, डॉ.श्रीलेखा, डॉ.कल्पना, डॉ.सुनीता त्यागी, डॉ.सुमन सिंधु, डॉ.अनीता अटवाल आदि उपस्थित थी।
गोहाना .महिला विवि में आयोजित वार्षिक एथलेटिक मीट में भाग लेती छात्रा।
mai_Deva awa_Deva hin_Deva awa_Deva bho_Deva